Pleuvihan

Pleuvihan a zo ur gumun eus Breizh e departamant Aodoù-an-Arvor, en arvor Bro-Dreger. Tost emañ eus ur "Bleuveur", evel a zo dleet (Pleuveur-Gaoter amañ). Douaroniezh E reter genoù ar Yeodi emañ Pleuvihan. Kumunioù amezek : Kerborzh, Lanvaodez, Pleuveur-Gaoter Lec'hienn dibar : Erv an Talberzh. Anv R. de Saint-Jouan : Pleubihan, Plubihan, 103 4; Parvam Plebem ; Pleubihan ; Pleubian, 1790. B. Tanguy : Par. Plubihan, 1034-1040 ; Parva Plebs, 1040-1066 ; Plubihan, c. 1040, 1156, 1169 ; Plebihen, 968-1077 ; Plobihan, 1202 ; Plebs Parva, c. 1330 ; Parva Plebs, 1371 ; Plebihen ; Ploebihan, 1469. E. Vallerie : Plubihan, 1031 Parvam Plebem, 1054 ; Plubihan, 1058 ; Plobihan, 1202 ; Plebe Parva, 1330 ; Parve Plebis, 1371 ; Plubihan, 1417 Plebe Parva, 1450 ; Plouebihan, 1516 ; Plouebihan, 1592 ; Plulihen, 163 ; Ple-Bian, Ple-Bien, 1636. Brezhoneg Ar Brezoneg er Skol 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol. Istor XIXvet kantved XXvet kantved Brezel-bed kentañ Mervel a reas 118 gwaz abalamour d'ar brezel hervez monumant ar re varv, da lavaret eo 3,32% ag ar boblañs hervez an niveradeg bet graet e 1911; mont a reas unan anezhe diwar wel d’an 22 a viz Eost 1914 en Ham-sur-Sambre e Belgia, soudard e oa enn 48vet Rujumant Troadegiezh. Parrez nevez 1930: savet eo parrez an Arvor. Eil brezel-bed D'an 29 a viz Mae 1943 e kouezhas un nijerez B-17F (marilhet 41-24602 ha kodet PU-A) eus aerlu ar Stadoù-Unanet (United States Army Air Forces) e Kervingant e Pleuvihan; daou nijour a voe lazhet, an eizh milour all a voe serret d'an Alamaned. Kemeret e voe 19 500 Lur en ti-post, gant daou ezel eus ar Rezistañs moarvat, d’ar 1añ a viz Even 1944, hervez danevell sizhuniek Titouroù Hollek Sant-Brieg. Mervel a reas 47 den eus ar gumun abalamour d'ar brezel. Monumantoù ha traoù heverk Liac'hven Luzured. Meineg Poull ar Varkez (tri peulvan), bet enrollet an 2 Eost 1982. Peulvan Poul-Roue. Peulvan Maen Kernevez (e troad Erv an Talberzh). Kador-brezeg (c. 1500); enrollet an 13 Gouere 1907. Kastell ar Wern (XVIvet-XVIIvet); en eus roet e anv da familh Launay / Gwern. Maner Penn Krec'h (XVIvet), ivez gant familh ar Wern. Maner Kermoda (1648). Chapel Sant-Anton (1716); adkempennet e 1876. Chapel Brestan (1769), enni ur vaen eus 1652. Maner Krec'h Kelen (XVIIvet). Presbital kozh (XVIIvet). Ti-feurm Keflandry-bras (1657-1737-1777). Kroaz ar bourg (c. 1700). Ti Ti-Glas (c. 1700). Ti-feurm Roc'h-Morvan-Bras (1736). Ti-feurm Poull-Derrien (1776). Ti Kergomar (1787). Ti-gward (c. 1800). Puñs Prat ar Skoul (c 1800). Iliz Sant Jorj (c. 1810-1814). Iliz katolik Intron-Varia an Arvor, savet e 1932 gant James Bouillé. Monumant ar re varv. Aodoù an Arvor, gant e inizi, bet enrollet ar 25 C'hwevrer 1974. Erv an Talberzh. Enez Gwenn, Enez Gwerc'hez, Tour tan "Héaux de Bréhat" (1836-1839). Krec'h ar maout, gant e arouezva. Monumant ar re varv, luc’hskeudennoù ha kartenn-bost. Plakenn ar re varv (1914-1918) en iliz katolik, luc’hskeudenn. Monumant ar re varv (1939-1945), luc’hskeudennoù. Monumant an nijourion SUAat. Emdroadur ar boblañs abaoe 1962 Niveraannezidi Krennlavar Pleuvihan / Lec'h zo ezhomm daou vras d'ober un' bihan. Melestradurezh Tud Tud bet ganet ha marvet eno Yann-Vari Rivoallan (Pleuvian, 26 Du 1748 / Roazhon, 14 Kerzu 1812); melestrour Aodoù an Hanternoz, kannad ouzh Bodadenn lezenel , 1791, ouzh Kuzul ar Re-Gozh, 1798, baner ouzh lez-varn Roazhon 1800, kuzulier ouzh al Lez, 1811. Pêr-Vari-Loeiz Koad-Kelen a Gerdu, marc'heg urzh Malta; bet ganet e Pleuloc'h ar 5 Mae 1758. En us skrivet un istor Malta (1805-1809), un istor Portugal (1807), hag ur veaj e Danmark ha Sveden. Aet da Anaon e Pleuvian an 9 Gwengolo 1816, ha beziet eno. Erwan-Mari Bertou, skrivagner (Alc’houeder Treger, Erwanig ha Kaledvoulc'h e anvioù-pluenn) ha drouiz. Unan eus diazezourien an Union Régionaliste bretonne (1898), ganet e Lancanaff, Pleuvihan, d'ar 4 a viz Gwengolo 1861 ha marvet eno ivez, en dienez, d'ar 27 a viz Genver 1933. (d'ar 29 Genver(fr) hervez R. de St Jouan. cf. Le Petit Bleu, 19.12.1964; La Bretagne à Paris, 11. 02.1933) Ardamezeg ar familhoù Levrlennadur (fr)Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014 (fr)Jean Rigaud : Géographie historique des Côtes-du-Nord. Francisque Guyon. Saint-Brieuc. 1890 (fr)Régis de Saint-Jouan : Dictionnaire des communes du département des Côtes d'Armor. Éléments d'histoire et d'archéologie. Conseil Général des Côtes d'Armor. 1990 (fr)Bernard Tanguy : Dictionnaire des noms de communes, trèves et paroisses des Côtes d'Armor. Origine et signification. ArMen - Le Chasse-Marée. 1992 (br)Erwan Vallerie : Diazezoù studi istorel an anvioù-parrez. Corpus. An Here. 1995 Liammoù diavaez (br) Pleuvihan war lec'hienn Geobreizh (fr) Lec'hienn diwar-benn an Arvor-Pleuvihan Notennoù ha daveoù